Tänaseks on Kaali kraatrite piirkonnast kogutud kilde 2,5 kg. Enamasti on need siiski väikesed 0,5 - 2 g piires. Suurim leid kaalus pärast roostekoorikust puhastamist 28,2 g. Nad on mitmesuguse kujuga, konarliku pealispinna ja teravate murdeservadega, sageli lõhedest korrapäratult läbitud ja lagunevad neid pidi kergesti. Need on oktaedriidse struktuuriga tüüpilise raudmeteoriidi tükikesed.